כאשר תסמיני הטראומה נמשכים בעוצמה לאחר יותר מחודש מהאירוע הטראומטי – עולה הסבירות שמדובר בפוסט טראומה ונדרש מענה טיפולי בהתאם. במרבית המקרים, הקושי להתמודד עם התסמינים מוביל אנשים עם פוסט טראומה להתנהגויות קיצון בניסיון לברוח מהם. בין היתר, נראה שימוש מוגבר באופן ניכר באלכוהול ובסמים, צריכה מוגברת של טבק והתנהגות אגרסיבית מהרגיל. ביטוי משמעותי נוסף לפוסט טראומה הוא שינוי אורחות החיים והימנעות ממקומות סגורים או הומי אדם, שמערערים את תחושת השליטה.